Heesilplace/tok

= ma tomo Isipe=
sina ken lukin e lipu ni kepeken toki ante mute. o lukin e toki ale lon ni.
ma tomo Isipe li ma tomo li lon ma Nuno. mute jan li suli nanpa tu. ona nanpa wan li ma tomo Nosan.
==sona lili pi ma tomo Isipe==
===mute jan===
MMMTAA
===ma lili pi ma Pejelan===
ma Nuno
===ma lili pi ma Nuno===
ma lili Isipe
==tenpo pini ==
ma tomo Isipe li kama lon lon tenpo sike nanpa LLLTTA la ni li sin tawa ona ante mute. taso la kulupu esun mute li kama lon li pali e ijo mute sama li pana e ona tawa esun. ni la mute jan pi ma tomo li kama suli kepeken tenpo lili. nimi Isipe li tan ma tomo lili poka pi nimi Gál Hesilplá (toki pona la: ma seli pi suli tenpo).
==sona jan==
sike nanpa MAMT la mute jan li LWAMTWAMMMMW. jan MMMMLLT pi jan wan ale li jan Pejelan. jan MMMMW pi jan wan ale li toki Inli. jan LLT li toki Opi. jan LT li toki ante.
== nasin pi pana sona==
sike nanpa MALTW la lawa pi ma tomo Isipe li open pali e ni: nasin ona pi pana sona li pona tawa ma tomo ale ante pi ma Pejelan. ni la ona li pana e mani mute tawa tomo sona. mute mani li suli nanpa wan lon ma Pejelan. tomo sona open LLT li lon. ona tu wan li kepeken toki Opi. tomo sona tu tu pi pini lili li lon. ona tu li kepeken toki Opi li kepeken toki Inli. tomo sona tu pi open suli li lon. tomo sona suli wan li lon li tan lawa pi ma tomo. nimi li Heesilplace University (toki pona la: tomo sona suli Isipe).
==nasin tawa==
=== nasin CTN===
ijo suli wan pi ma tomo Isipe li ni: kulupu pi nasin mute pi tawa noka li lon anpa ma lon insa pi ma tomo Isipe. ona li nimi CTN anu nimi Central tunnel network (toki pona la: kulupu insa pi nasin tawa lupa anpa). ona li linja e tomo ale pi insa ma e tomo mute ante poka pi ma tomo. nasin pi ma tomo li ni: nasin tu li kama wan la ona li sama leko. suli pi insa pi ma tomo li poki ma MMA. (nasin nanpa li kepeken sona pi suli ma li kepeken ala nasin Mewika.) ona li wan e tomo ale lon nasin insa pi ma tomo (ma pi suli 4km²) en tomo ante mute. kulupu esun mute en tomo esun tu li lon anpa ma. ni la insa ma Isipe tu li lon. ona anpa li lon anpa pi ona sewi.
====tenpo pini====
sike nanpa LLLTTAMMLL la jan li open wile pali e nasin CTN. tan li ni: jan pi mute ike li tawa noka lon insa ma. sike nanpa LLLTTAMMLLLW la ona li kama lon la jan mute li pilin e ni: nasin CTN li wawa tawa ijo ante ale. tan li ni: tenpo ona la ijo sama li lon ala. ma tomo ante mute li lukin pali e sama. mute wawa ona li ante lon ma tomo mute. ona pi ma tomo Isipe la jan li suli e ona lon tenpo. ni la sike nanpa LLLTTAMMMT la tomo ale pi insa ma li lon nasin CTN.
===tomo tawa linja en nasin pi tomo pi sike tu tu.===
lawa pi ma Pejelan li pali e nasin suli nanpa MLLTW. lili pi tawa ona li lon ma tomo Isipe la jan li ken tawa ma pi open suno tawa ma pi pini suno. ma tomo Isipe li pali e nasin lili nanpa WALLLW. open ona li ma tomo Isipe, taso jan li tawa ma tomo Nosan kepeken ona. ma awen pi tomo tawa linja la ona wan taso li lon ma tomo Isipe. ona li kepeken nasin Nosan pi tomo tawa linja.